Kitab Suci Bocah nyuguhaké Mukjijat-mukjijat Yésus
Ditulis déning: Edward Hughes Digambari déning: Byron Unger; Lazarus Alastair Paterson Dibesut déning: E. Frischbutter; Sarah S. Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Yésus nindakké akèh mukjijat. Mujijat-mujijat mujudake pratandha kanggo nuduhake yen Yésus pancen Putraning Allah. Keajaiban sapisanan yoiku kedadeyan ing pesta pernikahan. Ana kedadean muncul. Ora ana cukup anggur kanggo kabeh wong.
Maria, ibuné Yésus, nyritakaké masalahé, banjur dhawuh marang para peladèn supaya nglakoni apa sing didhawuhaké Yésus.
"Isi kuwali iki nganggo banyu," pangandikane Gusti Yésus. "Banyu?" padha bingung. Ya, banyu kuwi sing dijaluk Yésus.
Gusti Yésus banjur dhawuh marang abdi supaya njupuk saka salah sijining kuwali gedhe lan ngaturake neng wong sing ngatur riyaya supaya ngrasakake. Banyu saiki dadi anggur! Anggur enak! Anggur paling enak!
Para abdi padha gumun. Gusti Yésus wis ngowahi banyu dadi anggur. Mung Gusti Allah sing bisa nindakké mujijat-mujijat kuwi.
Yésus nindakké mukjijat-mukjijat liyané. Wektu wayah sore, Panjenengané lan para sakabaté padha menyang ing omahé Pétrus. Ibu maratuwané Pétrus lara mriyang banget.
Gusti Yésus ndemèk tangane. Saknalika dadi waras. Dhèwèké tangi kanggo ngladeni Gusti Yésus lan para muride.
Katon kabeh wong sak kutha padha ngumpul ing gerbang kuta wayah sore kuwi. Wong lara do teka - wuta, budheg, bisu, pincang. Malah wong- wong sing kasurupan sétan-sétan ugo padha marani Gusti Yésus. Apa Panjenengane bisa nulungi wong akeh mau?
Yésus, Putrané Gusti Allah, isa mbantu. Yésus mbantu. Kabeh sing padha sowan marang Panjenengane padha waras. Wong sing uripe nyeret nganggo kruk saiki bisa mlaku lan mlayu lan mlumpat.
Wong-wong liyané ugo padha teka, sing awake ala jalaran lara kusta.
Wong-wong mau dadi waras lan resik nalika Gusti Yésus nambani.
Wong lanang lan wadon sing kesurupan sétan-sétan pada ngadek nang ngarepé Gusti Yésus. Panjenengané ngusir sétan- sétan supaya lunga. Sétan- sétan padha manut, saknalika wong-wong sing keweden lan surem dadi tenang lan bungah.
Ing mburine wong akeh, ana wong papat nyoba nulungi kancane nyedhaki Gusti Yésus. Nanging ora bisa. Apa sing bisa ditindakake?
Karo nggawa wong lara mau menek payon, kancane papat sing setya kuwi do narik gendheng lan ngudhunke supaya cedhak karo Gusti Yésus.
Yésus weruh nèk kanca papat kuwi duwe iman. Panjenengané banjur ngandika marang wong lara mau, "Dosamu wis kaapura, paturonmu angkaten lan lumakua." Wong lara kuwi banjur ngadeg, sehat lan kuwat. Gusti Yésus wis nyarasake wong kuwi.
Ora let suwé, Yésus nunggang prau karo para murid-muridé. Angin gedhe nggegirisi ngubak-ubak segara. Yésus lagi turu. Murid-murid sing wedi nggugah Panjenengané. "Gusti, mugi karsaa ngluwari kawula," padha sesambat. "Kita cilaka!"
"Tenang!" Gusti Yésus dhawuh marang ombak. Sanalika, segara dadi adem. "Lha wong apa iki?" Para muride padha bisik-bisik. Malah angin lan segara padha manut marang Panjenengané. Murid- muride percaya Gusti Yésus kuwi Putrané Gusti Allah merga mukjijat-mukjijat kuwi nduduhké kamulyané. Murid-muridé ora ngerti, nanging bakal weruh Gusti Yésus nindakké mukjijat sing luwih gedhé amarga Panjenengané kuwi ngabdi marang Gusti Allah ing tengahé manungsa.
Mukjijat-mukjijat Yésus Crita saka Pangandikané Gusti, Kitab Suci bisa digolèki ing Mateus 8-9; Markus 1-2, 4 Lukas 4, 8; Yokanan 2 "'Kawedharipun pangandika Paduka punika madhangi'." Jabur 119:130
40 Cunthel